
4980  Златоград,   област Смолян, ул. ”Стефан Стамболов” №1
тел: 03071  20-48;   www.zlatograd.bg , E-mail:  obs_zlatograd@abv.bg


ПРОТОКОЛ 

На членовете на Постоянна комисия по Устройство на територията
Комисията е в състав:
· Невена Алксандрова
· Антон Симеонов
· Д-р Ерол Чинар
· Станислав Гюнелиев
· Емил Хумчев

Днес 09.07.2025 г., (сряда) от 17:00 часа, се проведе заседание на Постоянна  комисия по Устройство на територията. Председател на постоянната комисия е г-жа Невена Александрова. За присъствието на членовете на комисията се води присъствен списък. В заседанието взеха участие г-жа Емилия Кръстева – Председател на Общински съвет – Златоград и Станимир Чаушев – общински съветник. От Общинска администрация -  г-жа Елмира Угорлиема – Зам.- Кмет на Община Златоград, инж. Елка Чаушева – секретар на Община Златоград, инж.  Юли Хаджийски – Директор Дирекция Устройство на територията и г-н Любомир Ангелов – Директор на Дирекция Хуманитарни дейности и благоустрояване, озеленяване и опазване на околната среда, кметове на кметства – с. Старцево, с. Долен, с. Ерма река и с. Аламовци, кметските наместници на с. Цацаровци, с. Пресока и с. Кушла. 
 Предварително е изпратена покана – дневен ред на членовете на постоянната комисия и ръководството на Общинска администрация.

Г-жа Александрова поздрави присъстващите и с кворум от 3 общински съветници откри заседанието на Постоянната комисия по Устройство на територията. 

Г-жа Александрова  даде думата за предложения и коментари по дневния ред. 

Предложения за промяна в дневния ред не постъпиха

Г-жа Александрова подложи на гласуване дневен ред.

Комисията гласува с 3 гласа „за“ , 0 „против“ , 0 „въздържал се“ 


ДНЕВЕН  РЕД:

1. Разглеждане на заявления и молби, постъпили от жители на Община Златоград по реда на публично-частно партньорство.

2. Други.


**************************

По т.1 от дневния ред: Разглеждане на заявления и молби, постъпили от жители на Община Златоград по реда на публично-частно партньорство.

Г-жа Александрова даде думата на г-жа Кръстева.
Г-жа Кръстева каза, че първи път специално комисията ще разглежда само молбите от жителите на Община Златоград, постъпили по реда на публично-частните партньорства. Предложи да се прочете решението за публично-частното партньорство, за да се работи с по-добра организация. Тя добави, че решението е взето, за да може всеки един жител на Община Златоград, който се нуждае, да подава молба за публично-частно партньорство. Молбата ще бъде разгледана първо на комисия по Устройство на територията, ще се посетят обектите на място, ще се прецени и със списък ще бъде направено предложение за гласуване до Общински съвет Златоград. Целта на това решение е всеки жител на общината да има достъп до тези средства и да има по-голяма публичност и прозрачност. 
Г-жа Александрова прочете Решение № И 104  
Р Е Ш Е Н И Е   № И  104 


              На основание чл.21 ал.1 т. 6 от ЗМСМА и чл.5 т. 5 от Правилника за организацията и дейността на Общински съвет Златоград, неговите комисии и взаимодействието му с общинска администрация, и  във връзка с постъпващи сигнали, молби, жалби и други преписки от жителите на общината по отношение на изпълнение на обекти, които могат да се реализират чрез публично-частно партньорство като дългосрочно договорно сътрудничество между един или повече публични партньори и един или повече частни партньори, което удовлетворява публични потребности чрез реализиране на проект за финансиране, проектиране, строителство, поддържане или управление на обект на техническата или на социалната инфраструктура, и/или за извършване на дейност от обществен интерес, при оптимално разпределение на ресурси, рискове и възнаграждения между Община Златоград и частни лица,  Общински съвет Златоград

                                                                          Р Е Ш И:

             Всички средства, свързани с реализиране на публично- частни партньорства от Община Златоград, да бъдат отпускани с решение на Общински съвет, след одобрение от  Постоянната комисия по устройство на територията към Общински съвет Златоград, на всички  постъпили заявления от жителите на Община Златоград и представен списък, след направена проверка относно необходимостта за реализиране на публично - частно партньорство. 


Г-н Хумчев: Уважаеми колеги, решението е ясно, ние го знаем, но на мен не ми е ясно как ще се определят средствата, защото в решението не е записано след изготвяне на КСС от специалисти, които да кажат за подадена молба дали трябват 2 000, 5 000 или 10 000 лв., може би това трябва да уточниме на днешното заседание, да се произнесът и специалистите от общината как ще става реда на отпускане и как ще става оценката, колко средства да бъдат отпуснати по дадена молба.

Г-жа Александрова: Направи ми впечатление за тези предложения, които разглеждахме на предходната комисия, че има цитирана сума, вие отговорихте, че не правите КСС, а ние от къде да знаем това 2 000,3 000, 5 000, много ли е, малко ли е. Тази сума как е определена? Вие  трябва да ни приложите към тези предложения молбите на жителите, вашите са само предложения без приложени молби. 

Г-жа Угорлиева каза, че в докладните записки, които на последното заседание бяха отложени за разглеждане от тази комисия и съответно за обхождане по място са представили определена сума, за материали, като цените за материалите са взети от ценовата оферта от сключения договор за строителни материали след изиграна процедура. 

Г-жа Александрова каза, че трябва да има информация за количествата.

Г-жа Угорлиева каза, че експерти са сметнали какво количество е необходимо за да се реализира този обект. 

Г-н Хумчев каза, че има два типа молби едни, които се отнасят до кмета на общината и за които се изготвя КСС. Попита тези, които постъпват към Председателя на Общински съвет кой ще ги оцени и кой ще прецени какво количество цимент, пясък ще е необходимо. Молбата трябва ли да отиде до тях, за да се опишат материалите, които са необходими по даден обект. 

Г-жа Кръстева: Аз съвсем процедурно ще предложа на комисията, когато посещавате обектите да има представител и на общинска администрация, който е експерт и след посещението ако комисията прецени, че обекта отговаря за публично-частно партньорство, задължително към обекта да бъде изготвена количествено стойностна сметка и след това да бъде подадено към Общински съвет с предложение за отпускане на съответната сума. 

Г-н Ангелов каза, че има сформирана работна група, при която всеки обект, който се предлага за публично-частно партньорство минава през тях. Председател е Главтия архитект заесно с Главния инженер на общината посещават всеки обект и дават своето становище дали отговарят на критериите за публично-частно партньорство. 

Г-жа Кръстева: Няма лошо ако някой от жителите на общината има нужда да се направи по стопански начин, не случайно има звено със строителни кадри, които могат да извършват това със средства на общината. Точно за това са посещенията на комисията да се прецени дали ще бъде с публично-частно партньорство, ако не отговаря да има предложение по стопански начин за извършването ако не по някакъв друг начин, но важно е да се обърне внимание на всеки един жител на общината, който е поискал и има желание да бъде подпомогнат от общината. 

Г-н Ангелов каза, че има и трети вариант – външни услуги.

Г-жа Кръстева попита арх. Запрянова по молбата на В. Ч. относно: изграждане на стълба има ли развитие, изградена ли е стълбата.

Арх. Запрянова отговори, че решението е при въвеждане в експлоатация на обекта тази стълба да бъде реализирана. 

Г-жа Кръстева каза, че е минала година попита още ли не е въведен обекта в експлоатация.

Арх. Запрянова отговори, че въвеждането в експлоатация дава възможност пет години. 

Г-жа Кръстева информира, че от кметовете на населените места няма постъпили молби от жители в Общински съвет. 
Г-жа Александрова предложи днес да се посетят обектите, които са в Златоград и да се направи последващо заседание, да се представят молбите от жителите по населени места.

Г-н Чаушев попита какво е развитието с молбата от М. Ч.

Г-жа Угорлиева отговори, че в момента се разглеждат молби за публично-частно партньорство по внесени докладни записки от г-н Янчев и депозирани от жителите на община Златоград в Общински съвет. Ако тази молба на г-н М. Ч. е входирана след като са пуснати докладните записки до Общински съвет, по всяка вероятност тя не е предложена. 

Г-н Хумчев попита оглеждайки тези обекти сега ще може ли да се изготви КСС до заседание на комисиите, за да може Общински съвте да вземе решение.

Г-жа Александрова предложи да се направи едно посещение специално за кметските предложения по населени места. 

Г-жа Угорлиева каза, че е предложенията по населени места са съобразени с определените в бюджета на общината средства.

Г-жа Александрова подложи на гласуване с вдигане на ръка днес да се посетят обектите в гр. Златоград и да се направи последващо заседание за населените места в общината.

Комисията гласува с 3 гласа „за“ , 0 „против“ , 0 „въздържал се“ 

Членовете на комисията, заедно с определен представител от ОбА- г-н Юли Хаджийски, направиха оглед на място на следните адреси, на жители на община Златоград, подали молби до ОбС Златоград:

1. гр. Златоград, ул. „Я***** З********“ №1, 
по заявление от М. А. с вх. № ОС – 1157/ 01.11.2024 година.
След направеното посещение, решението на комисията е:
 Да се изготви КСС от експерти в ОбА Златоград, в частта на подпорната стена, която се  намира в общинска собственост  и да се предложи сумата да бъде гласувана на заседание на ОбС.
1. гр. Златоград, ул. „Г. Р********“ №*, 
по молба от Ф. К. с вх. № ОС-46/17.01.2025 година.
    След направеното посещение, решението на комисията е:
 Към проекта за улица „Г. Р******“, да се включи укрепване на подпорната стена с по-    голяма височина. 
1. гр. Златоград, ул. „И*******“ № *, 
по молба от В. К. с вх. № ОС-113/05.02.2025 година.
След направеното посещение, решението на комисията е:
 Да се изгови КСС от експерти в ОбА Златоград, за предоставяне на материали за     укрепване на стената, граничеща с улицата /за шапка/  и да се предложи сумата да бъде гласувана на заседание на ОбС.

3. гр. Златоград ул. „В********“ №*, 
по молба от Д. Л. с вх. № ОС-518/04.07.2025 година.  
След направеното посещение, решението на комисията е:
Да се изготви КСС от експерти в ОбА Златоград, за оформяне на  подход като дейностите  включват: 
· машиносмяна с багер /като външна услуга/, 
· предоставяне на тръби  
· чекалиране. 
Мястото за оформяне на подхода е общинска собственост, в която има растителност /засадена от частни лица/ и е необходимо да бъдат предприети законни действия от ОбА, за нейното премахване, за да се оформи подход.
 Да се предложи необходимата сума, за описаните по- горе дейности, да бъде гласувана на заседание на ОбС.
4.  Гр. Златоград ул. „К*******“ № ** 
[bookmark: _GoBack]по молба от К. М. и С. С. с вх. № ОС-1337/03.12.2024 година.
След направеното посещение, решението на комисията е:
Да се изготви КСС от експерти в ОбА Златоград, за частта, която е в улична регулация и да се предложи сумата да бъде гласувана на заседание на ОбС.
*************************************************
По т.2 от дневния ред: Други
Не постъпи материал.

Поради изчерпване на дневния ред г-жа Александрова закри заседанието на Постоянната комисия по Устройство на територията.


Невена Александрова
/Председател ПК/

Изготвил: 
Елмира Топчиева - Меркова,
Гл. специалист „Канцелария ОбС“

